تورکیه جمهوریتی ملی مدافعه وزیری خلوصی آقر, لیبیا ده تینچلیک, برقرارلیک و توپراق بوتونلیگی نینگ تامین ایتیلیشی گه توسقین لیک قیلیاتگن حفتر گه بیریلیاتگن یاردم لرنینگ زودلیک بیلن توخته تیلیشی کیره ک ایکن لیگی نی بیلدیردی.
آقر, انقره ده مالتا و لیبیا لیک وزیرلر بیلن بولیب اوتگن ییغیلیش نینگ انچه مهم ایکن لیگی نی معلوم قیلدی.
خلوصی آقر, "آقدینگیز ده, منطقه میزده تینچلیک و برقرارلیک نینگ اورنه تیلیشی بوییچه قوشه دیگن حصه میز بیلن قیلگن اوشبو سعی و حرکت لری میزنینگ کیلگوسیده هم فقط گینه بیز و منطقه میز اوچون ایمس, عینی دمده دنیا اوچون یخشی بیر اورنک بوله دیگن لیگی گه ایشانه من" دییه قید ایتدی.
آقر نینگ دعوتی گه بناً ملی مدافعه وزیرلیگی ده لیبیا ایچکی ایش لر وزیری فتحی باش آغا بیلن مالتا ملی خوفسیزلیک و ایچکی ایش لر وزیری بیرون کامیلرنینگ اشتراکی ایله بولیب اوتگن اوچ تامانلمه ییغیلیش آرتیدن مطبوعاتی کنفرانس ترتیب لندی.
آقر, تورکیه نینگ خلق ارا مقیاسده گی مسئولیت لری نینگ کوندن کونگه آرتیب باریاتگن لیگی نی بیلدیردی.
آقر, "اوشبو دایره ده خوفسیزلیک و برقرارلیک نینگ اورنه تیلیشی بوییچه قیلگن مثبت سعی و حرکت لری میز نینگ اوز ثمره سی نی بیره باشله گن لیگی نی ایسله تیب اوتیشی میز ممکن" دییه قید ایتدی.
آقر, بیرلشگن ملت لر تشکیلاتی تامانیدن تن آلینگن ملی وفاق حکومتی بیلن بولگن فعالیت لر دایره سیده لیبیا ده گی فعالیت لرنینگ دوام ایتیاتگن لیگی نی ایسله تیب اوتدی.
آقر, "حربی تعلیم, همکارلیک و مصلحت فعالیت لری میز دوام ایتماقده.  هردایم لیبیا لیک قرداش لری میز نینگ یانیده ایکن لیگی میز نی همه نینگ بیلیشی نی ایسته ماقده میز.  اوشبو دایره ده گی سعی و حرکت لری میز دوام ایته دی. بوندن کیین هم لیبیا لیک قرداش لری میز و بیرلشگن ملت لر تشکیلاتی تامانیدن تن آلینگن حکومت بیلن همکارلیگی میزنینگ دوام ایته دیگن لیگی نی بیلدیرماقچی من.  اوشبو دایره ده اینگ کتته توسیق نینگ کودتاچی حفتر دن عبارت ایکن لیگی نی بیله میز. شوباعث, لیبیا ده تینچلیک, برقرارلیک و توپراق بوتونلیگی نینگ تامین ایتیلیشی گه توسقین لیک قیلیاتگن حفتر گه بیریلیاتگن یاردم لرنینگ زودلیک بیلن توخته تیلیشی کیره ک" دییه قید ایتدی.
خلوصی آقر, تورکیه, لیبیا و مالتا اورته سیده تاریخی مناسبت لرنینگ موجود ایکن لیگی نی بیلدیردی.
آقر, "ایککی حرمتلی دوستیم نینگ ارزشلی فکر لری گه قولاق سالگنیم و اولر بیلن همفکر ایکن لیگی میز اوچون جوده خرسند ایکن لیگیم نی بیلدیرماقچی من. لیبیا ده گی سیاسی ییچیم بوییچه مالتا نینگ قرارلی و مثبت سیاست لری سببلی ینه بیر مرته منتدارچیلیک بیلدیرماقچی من" دییه قید ایتدی.
خلوصی آقر, اوز سوز لری نی, "آره میزده گی دیالوگ, همکارلیک و فعالیت لرنینگ کیلگوسی ده هم دوام ایته دیگن لیگی نی بیلدیرماقچی من.  اوشبو فعالیت لرنینگ لیبیا و همده منطقه میز ده برقرارلیک نینگ زود لیک بیلن تامین ایتیلیشی بوییچه کتته حصه قوشه دیگن لیگی گه ایشانگن لیگیم نی بیلدیرماقچی من" شکلیده دوام ایتتیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
